### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 26. februar 2020.

### Resumé

Et stigende antal borgere i [adresse] efterspørger hjælp og støtte på det specialiserede socialområde. Borgernes udfordringer er mere komplekse end tidligere, og tilgangen af borgere til det specialiserede socialområde overstiger den generelle befolkningstilvækst.

Ovenstående forhold betyder, at økonomien på socialområdet er under pres. I forbindelse med budgetforliget for 2020 anmodede forligspartierne Sociale Forhold og Beskæftigelse om at udarbejde en plan for at genoprette balancen mellem forbrug og budget i 2020. Sociale Forhold og Beskæftigelse har på denne baggrund udarbejdet Balanceplan 2020.

Drøftelsen af balanceplanen i forligskredsen gav anledning til såvel ønske om en budgettilførsel som justering af en række udvalgte forslag. Det forventede opbremsningsbehov på socialområdet udgør herefter 45 mio. kr. i 2020 og 50 mio. kr. i de efterfølgende år.

### Indstilling

Det indstilles:

At 1) Byrådet godkender Balanceplan 2020 for socialområdet, inklusive forligspartiernes nedjusteringer af forslag.

### Sagens forløb

20-02-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 24-02-2020 Magistraten

Fremsendes til [adresse] med bemærkning, at Magistraten i mødet den 24. februar 2020 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 19. februar 2020.

Oscar Mathiesen tog forbehold for punkt 11, 16 og 21 i bilag 1.

Rådmand Emilie Petersen tog forbehold.

Rebecca Jeppesen deltog ikke i sagens behandling.

 26-02-2020 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 26. februar 2020.
 04-03-2020 Social- og Beskæftigelsesudvalget

Justina Kristoffersen, Peter Jeppesen, Yan Lauritsen og Oscar Mathiesen kunne tiltræde indstillingen.

Jim Kristoffersen kunne tiltræde med henvisning til Dansk Folkepartis mundtlige bemærkninger til indstillingen ved møde i [adresse] den 26. februar 2020.

Asger Mathiesen og Jean Koch var forhindret i at konkludere.

 11-03-2020 Aarhus Byråd

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 11. marts 2020 har vedtaget Magistratens indstilling i overensstemmelse med erklæring fra [adresse] og Beskæftigelsesudvalgt af 4. marts 2020.

Dansk Folkepartis byrådsgruppe kunne tiltræde under hensyn til, at en del af planen ikke er finansieret, og at der ikke tages hensyn til de afledte effekter på ældreområdet.